વડોદરાઃ દસ વર્ષ પહેલાં પોતાના શાનદાર પ્રદર્શનના દમ પર ભારતને વિશ્વકપ અપાવનારો કેપ્ટન ઇમરાન શેખ હાલ કચોરીઓ વેચીને પોતાનું ગુજરાન ચલાવી રહ્યો છે. ક્રિકેટમાં નાણાંની કોઈ તંગી નથી, પરંતુ આ સ્ટાર ક્રિકેટર તો કચોરીઓ વેચીને પોતાનું પેટ ભરવા મજબૂર છે. આ કહાણી છે ગુજરાતના ૩૦ વર્ષીય ઇમરાન શેખની. શેખ મૂક-બધિર ક્રિકેટર છે અને આ શ્રેણીના ક્રિકેટમાં વિશ્વકપ જેવી મોટી ટૂર્નામેન્ટમાં દેશનું પ્રતિનિધિત્વ કરી ચૂક્યો છે. તેનું શાનદાર પ્રદર્શન જોઈને જ તેને રાષ્ટ્રીય ટીમનો કેપ્ટન બનાવવામાં આવ્યો હતો.